**Niklas Topias Fogström** (s. 2. maaliskuuta 1982 Vaasa) on suomalainen jääkiekkoilija, pelipaikaltaan keskushyökkääjä. Hän pelaa Norjan GET-ligaenin Storhamar Ishockeyssa.

Pelityyli
---------

Elite Prospects -sivuston Ulf Anderssonin mukaan Fogström on älykäs ja monipuolinen sentteri, joka luistelee ja tekee peliä hyvin.

Ura
---

Fogström on Vaasan Sportin kasvatti. Hän pelasi joukkueessa ensimmäiset miesten pelinsä 18-vuotiaana Mestiksessä kaudella 2000–2001, jolloin Fogström teki 27 runkosarja- ja kolmessa playoff-ottelussa yhden syöttöpisteen. Kaudeksi 2001–2002 hän siirtyi Rauman Lukon A-nuoriin. Fogström voitti tehoilla 18+40=58 koko A-nuorten SM-liigan piste- ja syöttöpörssin. Hän pelasi kauden aikana myös kolme SM-liigaottelua jääden niissä ilman tehopisteitä.

Kaudeksi 2002–2003 Fogström palasi Sportiin. Mestiksen tulokaskausi toi hänelle 37 runkosarjaottelussa tehot 2+11=13 sekä seitsemässä playoff-ottelussa tehot 1+1=2. Lokakuussa 2002 Fogström kävi kahden ottelun lainalla Lukon A-nuorissa, jolloin Lukko puolestaan lainasi Markus Jämsän viikoksi Sportiin. Fogström pelasi Sportissa kolme Mestis-kautta, mutta ei tehnyt missään vaiheessa läpimurtoa. Hän voitti Mestis-hopeaa keväällä 2005.

Fogström siirtyi kaudeksi 2004–2005 Ruotsin I-divisioonassa pelanneeseen Tingsryds AIF:ään. Kaksi seuraavaa kautta hän pelasi sarjatasoa ylempänä Allsvenskanin Nyköpings Hockeyssa. Fogström oli kevään 2006 karsintasarjassa joukkueen paras pistemies tehoilla 2+6=8 ja hän oli auttamassa Nyköpingiä säilyttämään sarjapaikkaansa.

Huhtikuussa 2008 Fogström solmi kolmivuotisen sopimuksen Rauman Lukon kanssa. Hän jäi kaudella 2008–2009 kuitenkin vähälle peliajalle ja hänet vuokrattiin HockeyAllsvenskan-joukkue Mora IK:hon lokakuussa 2008 paikkaamaan Colby Genowayn loukkaantumisen jättämää aukkoa. Fogström pelasi Lukossa kahdeksan ottelua jääden ilman tehopisteitä. Marraskuussa hänen sopimuksensa purettiin ja näin ollen Fogström jatkoi uraansa Morassa. Kaudella 2009–2010 hän oli tehoilla 8+33=41 joukkueen paras syöttäjä ja toiseksi paras pistemies. Fogström oli koko Allsvenskanin kolmanneksi paras syöttäjä. Maaliskuussa 2010 hän teki Moran kanssa vuoden mittaisen jatkosopimuksen.

Kauden 2010–2011 Fogström toimi Moran kapteenina ja hän oli viemässä joukkuetta Kvalserieniin saakka, mutta Mora jäi kuitenkin ilman sarjanousua. Toukokuussa 2011 Fogström jatkoi sopimustaan taas vuodella. Hän toimi kaudella 2011–2012 Moran varakapteenina ja teki HockeyAllsvenskanin yhden kauden piste-ennätyksensä tehoilla 11+33=44, joilla Fogström oli joukkueensa paras syöttäjä sekä toiseksi paras pistemies Jens Jakobsin jälkeen.

Kaudeksi 2012–2013 Fogström teki vuoden mittaisen sopimuksen Elitserien-joukkue Luleå HF:n kanssa. Hänen ensimmäinen Elitserien-kautensa toi 52 runkosarjaottelussa tehot 10+13=23 sekä 13 playoff-ottelussa tehot 1+1=2. Fogström onnistui kuuden muun pelaajan ohella tekemään kauden aikana kaksi alivoimamaalia. Hän voitti Luulajan kanssa myös European Trophyn mestaruuden. Maaliskuussa 2013 Fogström teki kaksivuotisen jatkosopimuksen joukkueen kanssa. Kaudella 2014–2015 Fogström teki Mestarien liigassa lähes piste per peli -tahdilla 13 ottelussa tehot 5+7=12. He jakoivat Luulajan sisäisen pistepörssin toisen sijan sekä tehotilaston voiton lukemalla +10. Luulaja voitti Mestarien liigan mestaruuden.

Fogström siirtyi kaudeksi 2015–2016 kaksivuotisella sopimuksella Linköping HC:n riveihin. Kaudeksi 2017–2018 hän siirtyi 1+1-vuotisella sopimuksella Färjestad BK:hon.

Kaudeksi 2018–2019 Fogström siirtyi vuoden mittaisella sopimuksella Norjan GET-ligaenissa pelaavan Storhamar Ishockeyn riveihin.

Tilastot
--------

|   |   | Runkosarja |   | Pudotuspelit |
| --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM |
| 2000–2001 | Sport | Mestis | 27 | 0 | 1 | 1 | 2 | 3 | 0 | 0 | 0 | 0 |
| 2001–2002 | Lukko | SM-liiga | 3 | 0 | 0 | 0 | 0 | – | – | – | – | – |
| 2002–2003 | Sport | Mestis | 37 | 2 | 11 | 13 | 24 | 7 | 1 | 1 | 2 | 0 |
| 2003–2004 | Sport | Mestis | 40 | 6 | 10 | 16 | 32 | 5 | 0 | 0 | 0 | 0 |
| 2004–2005 | Sport | Mestis | 32 | 5 | 8 | 13 | 14 | 11 | 0 | 1 | 1 | 0 |
| 2005–2006 | Tingsryds AIF | Ruotsi I | 41 | 14 | 27 | 41 | 42 | – | – | – | – | – |
| 2006–2007 | Nyköpings Hockey | Allsvenskan | 45 | 8 | 18 | 26 | 56 | – | – | – | – | – |
| 2007–2008 | Nyköpings Hockey | Allsvenskan | 38 | 8 | 20 | 28 | 52 | – | – | – | – | – |
| 2008–2009 | Lukko | SM-liiga | 8 | 0 | 0 | 0 | 2 | – | – | – | – | – |
|  | Mora IK | Allsvenskan | 34 | 14 | 10 | 24 | 34 | – | – | – | – | – |
| 2009–2010 | Mora IK | Allsvenskan | 50 | 8 | 33 | 41 | 54 | – | – | – | – | – |
| 2010–2011 | Mora IK | Allsvenskan | 51 | 14 | 22 | 36 | 34 | – | – | – | – | – |
| 2011–2012 | Mora IK | Allsvenskan | 50 | 11 | 33 | 44 | 40 | – | – | – | – | – |
| 2012–2013 | Luleå HF | Elitserien | 52 | 10 | 13 | 23 | 12 | 13 | 1 | 1 | 2 | 10 |
| 2013–2014 | Luleå HF | SHL | 55 | 6 | 8 | 14 | 14 | 6 | 0 | 0 | 0 | 2 |
| 2014–2015 | Luleå HF | SHL | 53 | 5 | 14 | 19 | 26 | 9 | 1 | 1 | 2 | 2 |
| 2015–2016 | Linköping HC | SHL | 51 | 4 | 13 | 17 | 14 | 6 | 0 | 1 | 1 | 0 |
| 2016–2017 | Linköping HC | SHL | 52 | 6 | 7 | 13 | 22 | 6 | 0 | 0 | 0 | 0 |
| 2017–2018 | Färjestad BK | SHL | 43 | 4 | 6 | 10 | 6 | 3 | 0 | 0 | 0 | 0 |
| 2018–2019 | Storhamar | Norja | 45 | 5 | 14 | 19 | 12 | 16 | 1 | 7 | 8 | 33 |
| 2019–2020 | Forshaga IF | Ruotsi I | 3 | 2 | 0 | 2 | 0 | – | – | – | – | – |
|  | Mora IK | Allsvenskan | 36 | 1 | 4 | 5 | 22 | – | – | – | – | – |
| 6 kautta | yhteensä | Elitserien/SHL | 306 | 35 | 61 | 96 | 94 | 43 | 2 | 3 | 5 | 14 |
| 7 kautta | yhteensä | Allsvenskan | 304 | 64 | 140 | 204 | 292 | – | – | – | – | – |
| 2 kautta | yhteensä | SM-liiga | 11 | 0 | 0 | 0 | 2 | – | – | – | – | – |

Lähteet
-------

* Niklas Fogström The Internet Hockey Databasessa (englanniksi)
* Niklas Fogström Eurohockey-sivustolla (englanniksi)
* Niklas Fogström *Elite Prospects*. Everysport Media Group AB.  (englanniksi)

### Viitteet

1. ↑  Vaasan Sport julkisti liudan sopimuksia *Jatkoaika.com*.  24.4.2003. Jatkoaika r.y. Viitattu 17.5.2012.
2. 1 2 3 4 5 6 7  Niklas Fogström *Elite Prospects*. Everysport Media Group AB.  (englanniksi)
3. ↑  Niklas Fogström palaa Sportiin *Jatkoaika.com*.  21.8.2002. Jatkoaika r.y. Viitattu 17.5.2012.
4. ↑  Lukko ja Sport vaihtavat pelaajia viikoksi *Jatkoaika.com*.  29.10.2002. Jatkoaika r.y. Viitattu 17.5.2012.
5. ↑  Sportin Niklas Fogström siirtyy Ruotsiin *Jatkoaika.com*.  3.5.2005. Jatkoaika r.y. Viitattu 17.5.2012.
6. ↑  Niklas Fogström Lukkoon, Alénin sopimus purettu *Jatkoaika.com*.  21.4.2008. Jatkoaika r.y. Viitattu 17.5.2012.
7. ↑  Niklas Fogström vuokralle Moraan *Jatkoaika.com*.  24.10.2008. Jatkoaika r.y. Viitattu 17.5.2012.
8. ↑  Iso luuta lakaisi Raumalla *Jatkoaika.com*.  5.11.2008. Jatkoaika r.y. Viitattu 17.5.2012.
9. ↑  Pettersson, Robert: Stjärnan stannar i Mora *Hockeysverige.se*.  11.5.2011. NewsMe. Viitattu 17.5.2012. (ruotsiksi)
10. ↑  Pettersson, Robert: Luleå värvar finsk center *Hockeysverige.se*.  19.4.2012. NewsMe. Viitattu 17.5.2012. (ruotsiksi)
11. ↑  Bodin, Uffe: Sen elitseriedebutant kvar i Luleå *Hockeysverige.se*.  6.3.2013. NewsMe. Viitattu 15.9.2013. (ruotsiksi)
12. ↑  Pettersson, Gustaf: Sex spelare klara för LHC A-lag *lhc.eu*.  17.4.2015. Linköping Hockey Club AB.  Arkistoitu 5.3.2016. Viitattu 30.12.2015. (ruotsiksi)
13. ↑  Eriksson, Stefan: Niklas Fogström klar för Färjestad BK *farjestadbk.se*.  30.6.2017. Färjestads Bollklub Fastighets AB. Viitattu 30.12.2015. (ruotsiksi)
14. ↑  Yllätyssiirto! Kokenut suomalaishyökkääjä poistuu SHL:stä – takana kymmenen vuotta Ruotsissa *suomikiekko.com*.  24.7.2018. Nordic Sport Media. Viitattu 31.8.2018.